V skladu z 21. členom Zakona o javnem naročanju (ZJN-3) (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F) in četrtim odstavkom 8. člena Navodila o finančnem poslovanju in izvajanju postopkov oddaje javnih naročil Ministrstva za javno upravo št. 007-293/2015/1 z dne 11. 5. 2015, Ministrstvo za javno upravo (naročnik) poziva potencialne ponudnike k oddaji ponudbe za izvajanje usposabljanja

|  |  |
| --- | --- |
| **Oznaka naročila** | **430-277/2024-3130** |
| **Predmet naročila** | Izvajanje storitev usposabljanja javnih uslužbencev ­– izbor izvajalcev za izvedbo sklopa usposabljanj **»Razvoj digitalnih javnih storitev«** za obdobje doporabe načrtovanih sredstevoziroma **ne dlje kot do 30. 6. 2026** v skladu s specifikacijami v prilogi. |
| **Naziv naročnika** | Ministrstvo za javno upravo |
| **Naslov naročnika** | Tržaška 21, 1000 Ljubljana |
| **Naslov za postavljanje vprašanj** | [gp.mju@gov.si](mailto:gp.mju@gov.si) |

**Opis naročila**

Priprava in izvedba sklopa usposabljanj »Razvoj digitalnih javnih storitev«. Specifikacije naročila so razvidne iz Priloge 1 – Specifikacija sklopa usposabljanj.

Javno naročilo sofinancirata Republika Slovenija, Ministrstvo za javno upravo in Evropska unija – NextGenerationEU iz Mehanizma za okrevanje in odpornost, v okviru ukrepa Modernizacija digitalnega okolja javne uprave, program Krepitev digitalnih znanj in spretnosti javnih uslužbencev.

**Pogoji in kriteriji za izbor ponudbe**

Za izvajanje usposabljanja 1. »Razvoj digitalnih storitev z metodami soustvarjanja (co-creation) – osnovna raven« bosta izbrana najmanj 2 izvajalca in največ 4 izvajalci in za usposabljanje 2. »Razvoj digitalnih storitev z metodami soustvarjanja (co-creation) – napredna raven« bodo izbrani najmanj 4 izvajalci in največ 6 izvajalcev.

Vsak posamezni izvajalec lahko kandidira samo pri enem ponudniku.

V primeru, da bo ponudb, ki bodo izpolnjevale vse zahtevane pogoje za posamezno usposabljanje več, kot je predvideno najvišje število izbranih izvajalcev, bo naročnik ponudbe točkoval in razvrstil glede na izpolnjevanje dodatnih kriterijev in sklenil pogodbo s ponudniki, ki bodo prejeli največje število točk. V primeru, da bo imelo več ponudnikov enako število točk, bo naročnik sklenil pogodbo z vsemi ponudniki, ki bodo dosegli enako število točk.

1. **Pogoji, ki jih mora izpolnjevati ponudnik za izvedbo usposabljanj:**
   1. Izvajalci programa morajo:

* imeti najmanj izobrazbo, ki ustreza ravni izobrazbe, pridobljene po študijskih programih za pridobitev izobrazbe prve stopnje;
* imeti delovne oziroma strokovne izkušnje na področju, za katero oddajajo ponudbo v obdobju zadnjih 3 let pred rokom za oddajo ponudbe;
* izkazati vsaj 3 izvedbe usposabljanja odraslih v obdobju zadnjih 3 let pred rokom za oddajo ponudbe;
* izkazati, da niso zagrešili hujše kršitve poklicnih pravil, zaradi česar je omajana njihova integriteta;
* znati slovenski jezik.
  1. Ponudnik se mora strinjati s ceno za izvedbo seminarja/delavnice na pedagoško uro. Cene so določene s strani Ministrstva za javno upravo in so objavljene na spletni strani ministrstva: <https://ua.gov.si/o-nas/za-izvajalce-usposabljanj>.

**DOKAZILO: izpolnjena Priloga 2 – obrazec »Ponudba\_fizične osebe« oz. Priloga 2c – obrazec »Življenjepis izvajalca\_pravne osebe«**

1. **Točkovanje kriterijev (usposabljanje) – dodatno se priznajo točke:**
   1. Izvajalcu za izkušnje z izvajanjem usposabljanj v obdobju zadnjih 3 let pred rokom za oddajo ponudbe na področju, za katero ponudnik oddaja ponudbo (reference):

* 5 točk za 4 do 10 izvedenih usposabljanj,
* 10 točk za 11 do 20 izvedenih usposabljanj in
* 20 točk za več kot 20 izvedenih usposabljanj.
  1. Izvajalcu za načrt izvedbe usposabljanja v živo in na daljavo s časovno opredelitvijo vsebin in metod izvedbe:
* do 30 točk za raznolikost in inovativnost izvedbe (ocenjevala se bo struktura poteka usposabljanja, uporabljene oblike in metode dela, raznolikost uporabljenih oblik in metod dela, vloga izvajalca usposabljanja) ter za celovitost izobraževalnega procesa (upoštevanje faz izobraževalnega procesa, aktivnosti izvajalca in udeleženca v posamezni fazi).

**DOKAZILO: izpolnjena Priloga 3 − obrazec »Izpolnjevanje kriterijev«.**

|  |  |  |  |
| --- | --- | --- | --- |
| **Priloge, ki jih mora predložiti ponudnik** | Izpolnjene in podpisane naslednje **priloge**:   * Priloga 2 – obrazec »Ponudba\_fizične osebe«; * Priloga 2a – obrazec »Ponudba\_pravne osebe«; * Priloga 2b – obrazec »Izjava o udeležbi v lastništvu ponudnika«; * Priloga 2c – obrazec »Življenjepis izvajalca pravne osebe« za vsakega izvajalca; * Priloga 3 – obrazec »Izpolnjevanje kriterijev« za vsakega izvajalca in vsako posamezno usposabljanje; * Priloga 4 – obrazec »Izjava Novela ZIntPK«. | |  |
| **Okvirni rok sprejema odločitve o oddaji naročila** | Najkasneje **30** **dni** po končanem zbiranju ponudb. | |  |
| **Rok plačila** | Za sklenjene pogodbe: V skladu z 32. členom ZIPRS2324 (Uradni list RS, št. 150/22, 65/23, 76/23 – ZJF-I in 97/23). | |  |
| **Rok za prejem ponudb** | **14. 10. 2024 do 14.00** | |  |
| **Morebitna vprašanja ponudniki** | Naročnik jih sprejema na naslov [**gp.mju@gov.si**](mailto:gp.mju@gov.si), ponudniki jih lahko postavljajo **do 11. 10. 2024 do 12.00** | |  |
| **Način oddaje ponudb** | Po elektronski pošti |  | | |
| **Naslov prejema ponudb** | [**gp.mju@gov.si**](mailto:gp.mju@gov.si) |  | | |

**Dodatna obvestila**:

Izbrani ponudnik bo pred sklenitvijo pogodbe v vrednosti nad 10.000 eurov brez DDV dolžan naročniku zaradi zagotovitve transparentnosti posla in preprečitve korupcijskih tveganj podati izjavo oziroma podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom. Za fizične osebe izjava vsebuje ime in priimek, naslov prebivališča in delež lastništva. Če ponudnik predloži lažno izjavo oziroma da neresnične podatke o navedenih dejstvih, ima to za posledico ničnost pogodbe. Obrazec izjave je v prilogi 2b.

S 17. 11. 2020 je začela veljati novela Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 – ZDeb, v nadaljevanju ZIntPK). V povezavi z institutom omejitev poslovanja vas opozarjamo na novi peti odstavek 35. člena, ki navaja, da mora fizična oseba oziroma poslovni subjekt v postopku podeljevanja koncesije, sklepanja javno-zasebnega partnerstva ali v postopku javnega naročanja oziroma če javno naročilo ni bilo izvedeno, pred sklenitvijo pogodbe z organom ali organizacijo javnega sektorja podati pisno izjavo, da fizična oseba oziroma poslovni subjekt ni povezan s funkcionarjem in po njenem vedenju tudi ni povezan z družinskim članom funkcionarja na način, določen v prvem odstavku 35. člena ZIntPK. Obrazec izjave je v prilogi 4.

Naročnik upošteva in opredeljuje klavzulo iz osmega odstavka 90. člena Zakona o javnem naročanju (ZJN-3) (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F), v delu, ki določa, da: »lahko naročnik do sklenitve pogodbe o izvedbi javnega naročila odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila nemogoča. Če naročnik odstopi od izvedbe javnega naročila, z izbranim ponudnikom ne sklene pogodbe o izvedbi javnega naročila ali okvirnega sporazuma, o svoji odločitvi in o razlogih, zaradi katerih odstopa od izvedbe javnega naročila, pa pisno obvesti ponudnike ali kandidate.«.

Sredstva za projekt so zagotovljena v okviru potrjenega Načrta za okrevanje in odpornost s spremembami, ki je bil potrjen z izvedbenim sklepom Sveta o odobritvi ocene načrta za okrevanje in odpornost za Slovenijo z dne 1. 7. 2021, ki je bil sprejet na podlagi 20. člena Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost ter podrobnejšimi pojasnili področij/komponent/reform in naložb v odobrenem Načrtu za okrevanje in odpornost.

Na podlagi Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost, popravka Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost, Uredbe o izvajanju Uredbe (EU) o Mehanizmu za okrevanje in odpornost (Uradni list RS, št. 167/21) ter na tej osnovi sprejetih aktov za izvajanje Načrta za okrevanje in odpornost Ministrstvo za javno upravo pridobiva, evidentira, obdeluje in hrani osebne podatke. Zbiranje in obdelava osebnih podatkov (ime in priimek ter datum rojstva dejanskih lastnikov) se izvaja izključno za namen revizije, nadzora in za zagotovitev primerljivih informacij o porabi sredstev v zvezi z ukrepi za izvajanje reform in naložb v okviru Mehanizma za okrevanje in odpornost.

**Priloge povabila:**

Priloga 1 – Specifikacija sklopa usposabljanj »Osnovna digitalna pismenost«

Priloga 2 – obrazec »Ponudba fizične osebe«

Priloga 2a – obrazec »Ponudba pravne osebe«

Priloga 2b – obrazec »Izjava o udeležbi v lastništvu ponudnika«

Priloga 2c – obrazec »Življenjepis izvajalca pravne osebe«

Priloga 3 – obrazec »Izpolnjevanje kriterijev«

Priloga 4 – obrazec »Izjava Novela ZIntPK«